**PODMIENKY OCHRANY OSOBNÝCH ÚDAJOV PRI POSKYTOVANÍ SLUŽIEB OSOBNEJ STAROSTLIVOSTI**

1. **KTO SPRACÚVA VAŠE OSOBNÉ ÚDAJE?**

Pri poskytovaní služieb Osobnej starostlivosti je Prevádzkovateľom, teda subjektom, ktorý spracúva osobné údaje vo svojom mene a na svoju zodpovednosť, je **Poliklinika VL**, v niektorých prípadoch môže byť prevádzkovateľom aj **Lekáreň VL** alebo **Výživové poradenstvo VL**, ktorý sa môžu odovzdávať osobné údaje ako tretím stranám v rámci poskytovania služieb Osobnej starostlivosti**.**

Súčasťou poskytovania služieb osobnej starostlivosti je aj prevádzka klientskej zóny v rámci webového rozhrani[a www.vaslekar.sk.](http://www.vaslekar.sk/) Poliklinika VL je prevádzkovateľom časti webového rozhrani[a www.vaslekar.sk,](http://www.vaslekar.sk/) na ktorej si klienti môžu objednať poskytovanie služieb osobnej starostlivosti a ktorá obsahuje aj klientskú zónu.

**Poliklinika VL** **je prevádzkovateľom** klientskej zóny v časti **Karta pacienta** a **Online objednávanie**. Tie obsahujú prehľad poskytovaných služieb a tiež prehľad údajov klienta evidovaných v databáze

Polikliniky VL.

Klientska zóna obsahuje aj časť **Zdravotná dokumentácia**, tú však Poliklinika VL **neprevádzkuje**, a to z dôvodu ochrany osobných údajov klienta týkajúcich sa zdravia. **Prevádzkovateľom** tejto časti je spoločnosť **VL ambulancie** alebo **Ambulancie Poliklinika VL** ako poskytovatelia zdravotnej starostlivosti.

**Informácie zo zdravotnej dokumentácie**

V časti **Zdravotná dokumentácia** v Klientskej zóne vám môžu byť sprístupnené aj informácie zo zdravotnej dokumentácie v elektronickej forme, a to na základe ustanovení § 25 Zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov.

1. **AKÉ KATEGÓRIE OSOBNÝCH ÚDAJOV O VÁS SPRACÚVAME?**

Pre účely uzavretia Zmluvy o poskytovaní služieb Osobnej starostlivosti a následnom poskytovaní služieb Osobnej starostlivosti na základe o vás spracúvame najmä nasledovné osobné údaje:

▪ **Identifikačné údaje:** meno a priezvisko, adresa trvalého pobytu, Klientom zvolené heslo do jeho registrovaného účtu v prípade uzatvorenia Zmluvy online, a pod.;

▪ **Kontaktné údaje:** telefónne číslo a e-mailová adresa;

▪ **Rodné číslo** pre jednoznačnú identifikáciu Klienta v rámci zmluvných vzťahov;

▪ **Údaje o zdraví** nevyhnutné pre plnenie našich zmluvných povinností (poskytovanie služieb Osobnej starostlivosti)**:** najmä názov zdravotnej poisťovne, mená ošetrujúcich zdravotníckych pracovníkov a termíny vyšetrení;

▪ **Údaje o zamestnávateľovi**: ak vám zamestnávateľ poskytuje benefit úhrady (časti) ceny Osobnej starostlivosti alebo zľavy z jej ceny, spracúvame aj názov vášho zamestnávateľa a typ benefitu, ak sa rozhodnete si ho uplatniť;

▪ **Informácie súvisiace s webovou stránkou:** ak na uzavretie Zmluvy o poskytovaní služieb osobnej starostlivosti využijete naše webové stránky, budeme zaznamenávať aj údaje súvisiace s jej používaním; podmienky ochrany osobných údajov pri návšteve webovej stránky nájdet[e **na tomto odkaze**;](https://vaslekar.sk/wp-content/uploads/2023/06/podmienky-ochrany-osobnych-udajov.pdf)

▪ **Platobné informácie:** informácie o karte a držiteľovi karty, prípadne iné platobné údaje, prípadne číslo účtu (v závislosti od zvoleného spôsobu platby).

1. **NA AKÉ ÚČELY, NA AKOM PRÁVNOM ZÁKLADE A PO AKÚ DOBU SPRACÚVAME VAŠE OSOBNÉ ÚDAJE?**

|  |  |  |  |
| --- | --- | --- | --- |
|  **ÚČEL:**  | **BLIŽŠÍ POPIS:**  | **PRÁVNY ZÁKLAD:**  | **DOBA** **UCHOVÁVANIA:**  |
|  **UZAVRETIE A** **PLNENIE ZMLUVY** **O POSKYTOVANÍ** **OSOBNEJ** **STAROSTLIVOSTI**  | Údaje o vás ako o zmluvnej strane Zmluvy spracúvame za účelom jej uzavretia a plnenia našich povinností vyplývajúcich nám zo Zmluvy, t.j. poskytovanie služieb Osobnej starostlivosti, vrátane vytvorenia registrovaného účtu pre Klienta a jeho prístupu do Klientskej zóny, overenie Klienta prostredníctvom SMS kódu, a pod. Plnenie Zmluvy zahŕňa aj odovzdanie vašich osobných údajov našim Partnerom v rámci Siete ambulancií na základe vašej žiadosti.  | predzmluvné vzťahy / plnenie zmluvných povinností podľa čl. 6 ods. písm. b) nariadenia GDPR  | počas trvania platnosti Zmluvy (a následná archivácia v zmysle zákona, viď nižšie) |
| **SPRACÚVANIE ÚDAJOV TÝKAJÚCICH SA ZDRAVIA** | Pre účely poskytovania služieb osobnej starostlivosti (najmä vybavenie vyšetrení na konkrétny termín u vami vybraných poskytovateľov zdravotnej starostlivosti), poskytnutie informácií o vašom verejnom zdravotnom poistení, a pod. spracúvame na základe vášho výslovného súhlasu ako výnimky podľa čl. 9 ods. 2 písm. a) nariadenia GDPR | výslovný súhlas so spracúvaním údajov týkajúcich sa zdravia podľa čl. 6 ods. 1 písm. a) v spojení s čl. 9 ods. 2 písm. a) nariadenia GDPR | počas trvania platnosti Zmluvy (a následná archivácia v zmysle zákona, viď nižšie) |
| **KLIENTSKÁ PODPORA** **odpovedanie na vaše žiadosti** **a dopyty**  | Môžete nás kontaktovať na našej linke podpory alebo e-mailovej adrese klientskej podpory, prípadne prostredníctvom kontaktného formulára. Klientsku podporu poskytujeme prostredníctvom nášho externého partnera. Vaše osobné údaje (ak nám ich poskytnete) sú spracúvané pre účel zodpovedania otázok a vybavenia požiadaviek, napr. ak nastal technický problém pri spracovaní vašej registrácie, v prípade potreby zmeny údajov, a pod. Ak nás kontaktujete prostredníctvom telefonickej linky, bude telefonický hovor nahrávaný. Ak sa otázka či požiadavka týka uzavretej zmluvy, právnym základom spracúvania osobných údajov je zmluvný vzťah vyplývajúci z podanej žiadosti. V opačnom prípade (pokiaľ sa váš dopyt netýka plnenia Zmluvy alebo podmienok jej uzavretia) je právnym základom náš oprávnený záujem a doba uchovávania poskytnutých osobných údajov je kratšia.  | predzmluvné vzťahy / plnenie zmluvných povinností podľa čl. 6 ods. písm. b) nariadenia GDPR alebo náš oprávnený záujem (na poskytovaní kvalitnej klientskej podpory a riešení prípadných sťažností, podnetov a dopytov mimo uzatvorených zmluvných vzťahov)  | počas trvania platnosti Zmluvy (a následná archivácia v zmysle zákona, viď nižšie) alebo 1 rok od vykonaného kontaktu v prípade oprávneného záujmu (ak s nami následne uzavriete zmluvu, údaj bude uchovávaný rovnako ako v prípade, ak je základom zmluva)  |
| **MARKETINGOVÉ** **A PROPAGAČNÉ** **ÚČELY**  | Za účelom informovania o našich ďalších službách, produktoch, ponukách či novinkách vám môžeme posielať občasné e-maily, prípadne SMS správy.  | váš predchádzajúci súhlas podľa čl. 6 ods. 1 písm. a) nariadenia GDPR  | 3 roky od udelenia súhlasu alebo do jeho odvolania, ak súhlas odvoláte pred uplynutím doby jeho platnosti.Svoj súhlas máte možnosť kedykoľvek odvolať kontaktovaním Prevádzkovateľa alebo odhlásením sa z odberu newslettera kliknutím na príslušný odkaz uvedený v každom zaslanom e-maile. Odvolanie súhlasu nemá vplyv na zákonnosť spracúvania pred jeho odvolaním. |
| **PREUKAZOVANIE,** **UPLATŇOVANIE** **ALEBO** **OBHAJOVANIE PRÁVNYCH NÁROKOV** **V PRÍPADE SÚDNYCH, SPRÁVNYCH A INÝCH KONANÍ PRED PRÍSLUŠNÝMI ORGÁNMI, VRÁTANE MIMOSÚDNEHO RIEŠENIA SPOROV** | Vaše údaje môžeme spracúvať aj pre prípad uplatňovania alebo obhajovania práv a nárokov v prípade súdnych, správnych a iných konaní pred príslušnými orgánmi, vrátane konaní, v ktorých musíme preukazovať splnenie našich zákonných povinností. | náš oprávnený záujem na obrane alebo uplatňovaní našich práv a nárokov podľa čl. 6 ods. 1 písm. f) nariadenia GDPR  |  po dobu trvania príslušnej premlčacej doby, max. 10 rokov od ukončenia zmluvného vzťahu s Klientom (napr. v prípade úmyselne spôsobenej škody) |
| **PLNENIE ZÁKONNÝCH POVINNOSTÍ** | Niektoré osobné údaje spracúvame aj za účelom plnenia našich zákonných povinností, najmä súvisiacich s vedením účtovníctva, daňových povinností, poskytnutia súčinnosti orgánom verejnej moci, vybavovanie reklamácií, plnenie povinností v oblasti ochrany spotrebiteľa, a pod. Vaše osobné údaje budeme spracúvať aj za účelom vybavovania agendy práv dotknutých osôb, ak sa na nás obrátite ako dotknutá osoba a uplatníte voči nám svoje práva vyplývajúce z predpisov na ochranu osobných údajov. | plnenie povinností vyplývajúcich nám z právnych predpisov alebo uložených nám na základe právnych predpisov podľa 6 ods. 1 písm. c) nariadenia GDPR | po dobu stanovenú zákonom alebo určenú na základe zákona nami alebo príslušným rozhodnutím orgánu verejnej moci, napr. v prípade účtovných dokladov po dobu 10 rokov od roku vystavenia účtovného dokladu, 5 rokov od vybavenia žiadosti o uplatnenie práv podľa nariadenia GDPR; ďalšie lehoty uchovávania môžu byť stanovené pre potreby plnenia zákonných povinností v oblasti správy registratúry, a pod.  |
| **KAMEROVÉ** **ZÁZNAMY**  | V našich priestoroch sú nainštalované kamerové systémy so záznamom, ktoré zabezpečujú ochranu monitorovaných priestorov, pričom tieto kamerové systémy zaznamenávajú vstup, pohyb a činnosť osôb a zachytávajú ich fyzickú podobu. Monitorovanie našich priestorov predstavuje náš oprávnený záujem, pričom takéto spracúvanie môžete očakávať, keďže monitorované priestory sú označené na vstupe viditeľnými piktogramami o monitorovaní.  | náš oprávnený záujem spočívajúci v zabezpečení bezpečnosti, ochrane majetku, života a zdravia osôb nachádzajúcich sa v priestoroch Prevádzkovateľa, ako aj majetku Prevádzkovateľa, zaistenie dôkazného materiálu pre objasňovanie priestupkov a trestných činov, poskytovanie súčinnosti voči orgánom verejnej moci a snaha o prevenciu  | záznamy sú uchovávané po dobu 15 dní od ich vyhotovenia. V prípade zistenia bezpečnostného incidentu alebo inej potreby ich uplatnenia na základe oprávneného záujmu Prevádzkovateľa alebo plnenia jeho zákonných povinností môžu byť osobné údaje spracúvané do počas trvania príslušného konania.  |

Podľa čl. 21 nariadenia GDPR máte **právo namietať** z dôvodov týkajúcich sa vašej konkrétnej situácie proti spracúvaniu vašich osobných údajov na základe oprávnených záujmov Prevádzkovateľa a vaša námietka bude Prevádzkovateľom dôkladne posúdená.

Viac informácií k možnostiam uplatnenia vašich práv podľa nariadenia GDPR nájdete nižšie.

Spracúvanie osobných údajov pre účely uzavretia a plnenia Zmluvy o poskytovaní služieb osobnej starostlivosti je nevyhnutné pre tieto účely a bez ich poskytnutia nie je možné Zmluvu uzatvoriť ani plniť.

Spracúvanie osobných údajov na právnom základe plnenia zákonných povinností je zákonnou požiadavkou, bez ktorého si Prevádzkovateľ nie je schopný plniť svoje zákonné povinnosti.

Spracúvanie na základe oprávneného záujmu nie je ani zákonnou ani zmluvnou požiadavkou, avšak vyplýva z legitímne stanoveného oprávneného záujmu Prevádzkovateľa.

1. **KTO OKREM POLIKLINIKY VL MÔŽE MAŤ PRÍSTUP K VAŠIM ÚDAJOM?**

Nad rámec subjektov uvedených v hlavnej časti Podmienok ochrany osobných údajov môžu mať k vašim osobným údajom prístup aj lekári a iní zdravotnícki alebo administratívni pracovníci spoločnosti VL ambulancie alebo Ambulancie Poliklinika VL, prípadne ich Partnerov v rámci Siete ambulancií.

Poskytnutie vašich osobných údajov spoločnosti VL ambulancie alebo Ambulancie Poliklinika VL je potrebné pre plnenie Zmluvy o poskytnutí osobnej starostlivosti (napr. pre objednanie na vyšetrenie). Spoločnostiam VL ambulancie a Ambulancie Poliklinika VL budú poskytované vaše osobné údaje len v nevyhnutnom rozsahu a nebudú prekračovať rozsah osobných údajov, ktoré majú alebo budú mať k dispozícii na základe vášho vzájomného zmluvného vzťahu o poskytovaní zdravotnej starostlivosti. Títo Partneri spracúvaj vaše osobné údaje ako tretie strany, teda samostatní prevádzkovatelia, na svoju zodpovednosť a vo svojom mene, nezávisle od Prevádzkovateľa.

K niektorým vašim osobným údajom môžu mať prístup aj ďalší prevádzkovatelia, ktorí sú poskytovateľmi niektorých služieb osobnej starostlivosti (napríklad Lekáreň VL alebo Výživové poradenstvo VL), ktorí sú rovnako tretími stranami.

Niektoré osobné údaje môžeme zdieľať aj s našimi sprostredkovateľmi, teda subjektami, ktoré spracúvajú osobné údaje v našom mene a podľa našich pokynov, napr. externá účtovná služba, poskytovateľ audítorských a personalistických služieb, správca našej webovej stránky vrátane Klientskej zóny, poskytovateľ hostingových služieb a dátového centra, externý správca kamerového systému, poskytovateľ služby hromadného rozposielania e-mailov, externý poskytovateľ služieb call centra a klientskej podpory, poskytovatelia služieb správy registratúry a archívnictva, a pod.

S vašimi osobnými údajmi nevykonávame automatizované rozhodovanie vrátane profilovania.

1. **Z AKÉHO ZDROJA POCHÁDZAJÚ SPRACÚVANÉ OSOBNÉ ÚDAJE?**

Vaše osobné údaje pre tu uvedené účely získavame priamo od vás.

Niektoré osobné údaje, napr. termíny vašich vyšetrení, získavame od vašich poskytovateľov zdravotnej starostlivosti v rámci poskytovania služieb Osobnej starostlivosti, teda plnenia našich zmluvných povinností. V prípade vašej osobnej návštevy v našich prevádzkach môžeme zaznamenávať vašu podobizeň a pohyb prostredníctvom kamerového systému.

Zvyšné informácie, vrátane vašich práv ako dotknutej osoby podľa nariadenia GDPR, nájdete [v Podmienkach ochrany osobných údajo](https://vaslekar.sk/wp-content/uploads/2023/06/podmienky-ochrany-osobnych-udajov.pdf)v, ktorých je tento dokument neoddeliteľnou súčasťou. Informácie o tom, ako spracúvame osobné údaje získavané z vášho zariadenia alebo generované našimi IT systémami nájdete v [Podmienkach ochrany osobných údajov návštevníkov internetových stránok](https://vaslekar.sk/wp-content/uploads/2024/01/53-2023__PVL_2_Podmienky-ochrany-osobnych-udajov-internet_VAM_011223_v1.01.pdf).

Táto verzia bola vydaná dňa 21.12.2023.

Aktualizácia: xx.xx.2025